Bjarg íbúðafélag er húsnæðissjálfseignarstofnun stofnuð af ASÍ og BSRB . Félagið er rekið án hagnaðarmarkmiða og er ætlað að tryggja tekjulágum fjölskyldum á vinnumarkaði aðgengi að öruggu íbúðarhúsnæði í langtímaleigu . Um er að ræða svokölluð leiguheimili að norrænni fyrirmynd , „ Almene boliger “ . Leiðarljós félagsins er að veita leigutökum öruggt húsnæði til langs tíma . Alþingi hefur samþykkt reglugerðarbreytingu þar sem hámarksviðmið um tekjur og eignir vegna almennra íbúða eru hækkuð . Breytingin tók gildi þann 1. janúar 2020 . Hámarksviðmið eru nú eftirfarandi : 6.420.000 kr. ári , fyrir skatta ( eða 535.000 kr. á mánuði ) fyrir hvern einstakling . 8.988.000 kr. á ári , fyrir skatta ( eða 749.000 kr. á mánuði ) fyrir hjón og sambúðarfólk . 1.605.000 kr. á ári , fyrir skatta ( eða 133.750 kr. á mánuði ) fyrir hvert barn eða ungmenni að 20 ára aldri sem býr á heimilinu . Þá má heildareign heimilis ekki vera hærri en 6.930.000 kr . Bjarg íbúðafélag fagnar þessum breytingum sem veita fleiri einstaklingum og fjölskyldum kost á hagkvæmu og öruggu leiguhúsnæði . Opið er fyrir nýjar skráningar samkvæmt nýju tekjuviðmiði á vef Bjargs . Þá munu virkir umsækjendur sem áður höfðu fengið höfnun vegna of hárra tekna eða eigna , en falla nú undir ný viðmið munu fá boð um íbúð eftir því sem þær standa til boða . Á næstu dögum og vikum mun Bjarg opna fyrir umsóknir á fjórum nýjum stöðum , þ.e. í Hraunbæ , Kirkjusandi , Guðmannshaga ( Akureyri ) og í Silfratjörn í Úlfarsárdal . Nú þegar er opið fyrir umsóknir vegna leiguíbúða í Þorlákshöfn . Nánari upplýsingar um nýjar íbúðir og skilyrði fyrir úthlutun má finna á heimasíðu Bjargs .